[Поддържани версии на PHP](/bg/kb/view/poddarzhani_versii_na_php "Поддържани версии на PHP")

 Поддържани PHP версии
Нашите сървъри поддържат следните версии на PHP интерпретатора:

PHP 5.3
PHP 5.6
PHP 7.1
PHP 7.2
PHP 7.3

PHP версия за акаунта
Новите хостинг акаунти на нашите сървъри се отварят с най-новата версия от горния списък, като тази версия не се променя с времето, освен ако вие не промените настройките на акаунта.
Промяна на PHP версията
Ако желаете да промените PHP версията за вашия акаунт, можете да направите това във вашия Контролен панел, секция PHP Настройки, таб "PHP версия". Там ще видите списък с поддържаните PHP версии на сървъра. Изберете този, който желаете, и натиснете бутона "Запази". 
PHP версия за command line PHP
PHP интерпретатора за command line (php.cli) е програма, която се използва за стартирането на PHP скриптове на конзола на сървъра или за изпълнението на cron задачи. PHP версията за php.cli е същата като PHP версията за акаунта, зададена в Контролния панел -&gt; секция PHP настройки. 
ВАЖНО: В някои случаи, поради стари настройки е възможно версията за php.cli да се различава от версията за акаунта. Ако забележите такава разлика, можете просто да зададате правилната PHP версия в Контролния панел -&gt; секция PHP настройки, таб "PHP версия", като това ще зададе правилната версия и за php.cli.
В секцията Информация за сървъра на вашия Контролен панел можете да проверите наличните PHP версии на вашия сървър.
Промяна на PHP версията за определена директория във вашия акаунт
Можете да изберете различни PHP версии за различните директории във вашия акаунт. Това става с добавянето на директива в .htaccess файл.Ако искате да настроите сървъра да обработва .php файлове като PHP 7.3 за определена директория (и нейните поддиректории), трябва да добавите следния ред в .htaccess файл в тази директория:
AddHandler application/x-httpd-php73 .php
Ако искате да използвате PHP 7.2, моля, използвайте този код:
AddHandler application/x-httpd-php7 .php
Ако искате да използвате PHP 7.1, моля, използвайте този код:
AddHandler application/x-httpd-php71 .php
Ако искате да използвате PHP 5.6, моля, използвайте този код:
AddHandler application/x-httpd-php56 .php
Ако искате да настроите сървъра да обработва .php файлове като PHP 5.3, трябва да добавите следния ред в .htaccess файл:
AddHandler application/x-httpd-php53 .php
В случай че вашият софтуер изисква ionCube loader, посетете статията Поддръжка на ionCube за повече информация.В случай че вашият софтуер изисква Zend Guard loader, посетете статията Поддръжка на Zend Guard за повече информация.

PHP 5.3 - остаряла версия
На 14.08.2014 разработчиците на PHP обявиха, че прекратяват поддръжката на PHP 5.3. Затова е възможно поддръжката на PHP 5.3 да бъде спряна напълно на нашите сървъри по всяко време. Съветваме всички наши клиенти да спрат да използват тази версия на PHP възможно най-скоро. Моля имайте предвид, че PHP 5.3 на нашите сървъри може да не включва всички стандартни PHP разширения.
 